|  |
| --- |
| Številka: 007-181/2019 |
| Ljubljana, … |
| EVA 2019-2330-0078 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: **Uredba o spremembah in dopolnitvah** **Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020** |
| **1. Predlog sklepov vlade:** |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na … seji dne … sprejela naslednji  SKLEP:Vlada Republike Slovenije je izdala Uredbo o spremembah in dopolnitvah Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 in jo objavi v Uradnem listu Republike Slovenije.**bi** Stojan TramteGENERALNI SEKRETARSklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Dr. Darja Majkovič, generalna direktorica
* Marjeta Bizjak, namestnica generalne direktorice
* Mag. Andreja Komel, vodja Sektorja za strukturno politiko in razvoj podeželja,
* Marija Žamut, vodja Oddelka za naložbene ukrepe EU in generacijsko prenovo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Predlog Uredbe o spremembah in dopolnitvah Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 je pripravljen zaradi spremembe pogojev za upravičenost do podpore iz podukrepa 6.3. Glede na to, da je namen podukrepa 6.3 ohranjanje in razvoj majhnih kmetij, da smo na podlagi izdelanih analiz tudi za majhne kmetije zaznali potrebe po podpori iz naslova ukrepov skupne kmetijske politike in da se je pokazala možnost dodatnih sredstev, smo ob zadnji prerazporeditvi sredstev odločili, da damo priložnost za razvoj tudi kmetijam, ki so za slovenske razmere dejansko majhne. S spremembo spuščamo spodnje pragove primerljivih kmetijskih površin (PKP) in GVŽ, poleg tega pa spuščamo tudi pogoj obtežbe s travojedimi živalmi na 0,5 GVŽ/ha trajnega travinja, saj se je glede na izkušnje iz prvega javnega razpisa izkazalo, da je prvotno postavljena obtežba s travojedimi živalmi postavljena previsoko; v tej ciljni skupini so namreč prisotne ekstenzivne kmetije na težjih pridelovalnih območjih. S spremenjenimi pogoji bomo na javnem razpisu, ki bo objavljen predvidoma konec leta 2019, omogočili kandidirati preko 7.000 živinorejskim kmetijam v območju z omejenimi dejavniki (OMD), ki obdelujejo preko 31.000 kmetijskih zemljišč v upravljanju (KZU). Te kmetije so zelo pomembne z vidika pridelave hrane, z vidika preprečevanja zaraščanja, ohranjanja biotske raznovrstnosti, z vidika ohranjanja delovnih mest na kmetijah ter s tem uravnoteženega družbeno-ekonomskega razvoja na podeželju in so kmetije za katere smo na podlagi analiz ugotovili, da imajo potencial za razvoj. Na ministrstvu smo mnenja, da je za razvoj kmetij in strukturne spremembe bolj kot velikost kmetije pomembna vizija kmetije, entuziazem članov kmetijskega gospodarstva in vsebina poslovnega načrta. Poleg spremembe pogojev upravičenosti z novelo zvišujemo razpoložljiva sredstva. Z namenom poenostavitve izvedbe podukrepa spreminjamo vsebino dveh meril za ocenjevanje vlog in vsebino, ki ureja dokazovanje izpolnjevanja obveznosti upravičencev, pri čemer smo zmanjšali količino dokazil, ki jih je potrebno pošiljati na agencijo ob zahtevku za izplačilo sredstev. Na podlagi revizijskega priporočila smo z novelo bolj natančno definirali pogoje upravičenosti in obveznosti upravičencev, precizirali pa smo tudi način preverjanja obveznosti upravičencev, temu smo prilagodili tudi vsebino kataloga kršitev in sankcij. V noveli urejamo tudi pravila glede spremembe obveznosti po izdaji odločbe o pravici do sredstev, nekaj pa je tudi redakcijskih popravkov.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.)Sredstva za izvajanje te uredbe se zagotavljajo na proračunskih postavkah 140021 Program razvoja podeželja-14-20 – EU sredstva in 140022 Program razvoja podeželja-14-20 - slovenska udeležba. To je razvidno iz tabele Finančne posledice za državni proračun v nadaljevanju. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (2019) | Znesek za t + 1 |
| Ministrstvo za kmetijstvo, gozdarstvo in prehrano | 2330-15-0018 M06 Razvoj kmetij in podjetij  | 140021 Program razvoja podeželja – 14–20 – EU  | 0 | 10.500.000 EUR |
| Ministrstvo za kmetijstvo, gozdarstvo in prehrano | 2330-15-0018 M06 Razvoj kmetij in podjetij  | 140022 Program razvoja podeželja – 14–20 – slovenska udeležba | 0 | 3.500.000 EUR |
| **SKUPAJ** | **0 EUR** | **14.000.000 EUR** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za kmetijstvo, gozdarstvo in prehrano |  |  |  |  |
| Ministrstvo za kmetijstvo, gozdarstvo in prehrano |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:Bistveni predlogi in pripombe, ki niso bili upoštevani:/ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 17.9.2019V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili: Bistvena mnenja, predlogi in pripombe, ki niso bili upoštevani, ter razlogi za neupoštevanje: Poročilo je bilo dano …………….. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Aleksandra Pivec ministrica |

PREDLOG

EVA 2019-2330-0078

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) izdaja Vlada Republike Slovenije

**UREDBO**

**o spremembah in dopolnitvah Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020**

**1. člen**

V Uredbi o izvajanju ukrepa podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, št. 47/17) se 1. člen spremeni tako, da se glasi:

**»1. člen**

**(vsebina)**

(1) Ta uredba ureja izvajanje podukrepa pomoč za zagon dejavnosti, namenjene razvoju majhnih kmetij (v nadaljnjem besedilu: podukrep), ki je del ukrepa razvoj kmetij in podjetij iz Programa razvoja podeželja Republike Slovenije za obdobje 2014–2020, ki je potrjen z Izvedbenim sklepom Komisije z dne 13. februarja 2015 o odobritvi programa razvoja podeželja Republike Slovenije za podporo iz Evropskega kmetijskega sklada za razvoj podeželja, št. CCI 2014 SI 06 RD NP 0012020, zadnjič spremenjenim z Izvedbenim sklepom Komisije št. C(2019) 2538 z dne 27. marca 2019 o odobritvi spremembe programa razvoja podeželja za Slovenijo za podporo iz Evropskega kmetijskega sklada za razvoj podeželja, št. CCI 2014SI06RDNP001 (v nadaljnjem besedilu: PRP 2014–2020) in dostopen na spletni strani Ministrstva za kmetijstvo, gozdarstvo in prehrano (v nadaljnjem besedilu: MKGP) ter na spletni strani programa razvoja podeželja (<http://www.program-podezelja.si>).

(2) Ta uredba določa namen podukrepa, upravičence, pogoje za dodelitev sredstev, merila za ocenjevanje vlog, pogoje za izplačilo sredstev, obveznosti upravičencev in finančne določbe za izvajanje:

1. Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), zadnjič spremenjene z Uredbo (EU) 2019/711 Evropskega parlamenta in Sveta z dne 17. aprila 2019 o spremembi Uredbe (EU) št. 1303/2013 glede virov za posebno dodelitev za pobudo za zaposlovanje mladih (UL L št. 123 z dne 10. 5. 2019, str. 1), (v nadaljnjem besedilu: Uredba 1303/2013/EU);

2. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2019/288 Evropskega parlamenta in Sveta z dne 13. februarja 2019 o spremembi uredb (EU) št. 1305/2013 in (EU) št. 1307/2013 glede nekaterih pravil o neposrednih plačilih in podpori za razvoj podeželja za leti 2019 in 2020 (UL L št. 53 z dne 22. 2. 2019, str. 14), (v nadaljnjem besedilu: Uredba 1305/2013/EU);

3. Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Uredbo (EU) 2017/2393 Evropskega parlamenta in Sveta z dne 13. decembra 2017 o spremembi uredb (EU) št. 1305/2013 o podpori za razvoj podeželja iz Evropskega kmetijskega sklada za razvoj podeželja (EKSRP), (EU) št. 1306/2013 o financiranju, upravljanju in spremljanju skupne kmetijske politike, (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike, (EU) št. 1308/2013 o vzpostavitvi skupne ureditve trgov kmetijskih proizvodov in (EU) št. 652/2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L št. 350 z dne 29. 12. 2017, str. 15), (v nadaljnjem besedilu: Uredba 1306/2013/EU);

4. Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 181 z dne 20. 6. 2014, str. 48), zadnjič spremenjene z Delegirano Uredbo Komisije (EU) 2017/723 z dne 16. februarja 2017 o spremembi Delegirane uredbe Komisije (EU) št. 640/2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 107 z dne 25. 4. 2017, str. 1);

5. Delegirane uredbe Komisije (EU) št. 807/2014 z dne 11. marca 2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L št. 227 z dne 31. 7. 2014, str. 1), zadnjič spremenjene z Delegirano uredbo Komisije (EU) 2019/94 z dne 30. oktobra 2018 o spremembi Delegirane uredbe Komisije (EU) št. 807/2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L št. 19 z dne 22. 1. 2019, str. 5), (v nadaljnjem besedilu: Uredba 807/2014/EU);

6. Izvedbene uredbe Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 227 z dne 31. 7. 2014, str. 18), zadnjič spremenjene z Izvedbeno uredbo Komisije (EU) 2019/936 z dne 6. junija 2019 o spremembi izvedbenih uredb (EU) št. 808/2014, (EU) št. 809/2014 in (EU) št. 908/2014 glede finančnih instrumentov, vzpostavljenih na podlagi programov za razvoj podeželja (UL L št. 149 z dne 7. 6. 2019, str. 58), (v nadaljnjem besedilu: Uredba 808/2014/EU) in

7. Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 227 z dne 31. 7. 2014, str. 69), zadnjič spremenjene z Izvedbeno uredbo Komisije (EU) 2019/936 z dne 6. junija 2019 o spremembi izvedbenih uredb (EU) št. 808/2014, (EU) št. 809/2014 in (EU) št. 908/2014 glede finančnih instrumentov, vzpostavljenih na podlagi programov za razvoj podeželja (UL L št. 149 z dne 7. 6. 2019, str. 58), (v nadaljnjem besedilu: Uredba 809/2014/EU).«.

**2. člen**

V 2. členu se 1. točka spremeni tako, da se glasi:

»1. majhna kmetija je kmetija, ki ima v upravljanju najmanj 1,5 in manj kot 6 ha primerljivih kmetijskih površin (v nadaljnjem besedilu: PKP), je razvrščena v območju z omejenimi možnostmi za kmetijsko dejavnost v skladu s pravilnikom, ki določa razvrstitev kmetijskih gospodarstev v območja z omejenimi možnostmi za kmetijsko dejavnost (v nadaljnjem besedilu: OMD), redi vsaj 1,5 glave velike živine (v nadaljnjem besedilu: GVŽ) in manj kot 15 GVŽ ter zagotavlja obtežbo s travojedimi živalmi v obsegu vsaj 0,5 GVŽ travojedih živali/ha trajnega travinja;«.

2. in 3. točka se črtata.

Dosedanje 4. do 8. točka postanejo 2. do 6. točka.

V dosedanji 9. točki, ki postane 7. točka, se v prvi alineji črta besedilo »1131 – začasno travinje,«, v drugi alineji se za besedo »sadovnjak« doda vejica in besedilo »1131 – začasno travinje«.

**3. člen**

6. člen se spremeni tako, da se glasi:

»**6. člen**

**(splošni pogoji za pridobitev podpore)**

(1) Vlagatelj mora izpolnjevati naslednje pogoje:

1. v letu objave javnega razpisa mora vložiti zbirno vlogo v skladu s predpisom, ki ureja izvedbo ukrepov kmetijske politike;

2. iz zbirne vloge iz prejšnje točke izhaja, da ima kmetija v upravljanju najmanj 1,5 in manj kot 6 ha PKP, pri čemer se upošteva ugotovljena površina v skladu z 2. členom Uredbe 640/2014 EU;

3. skupno število živali na kmetiji mora biti večje ali enako 1,5 GVŽ in manjše od 15 GVŽ, kar je razvidno iz evidence rejnih živali iz predpisa, ki ureja evidenco imetnikov rejnih živali in evidenco rejnih živali (v nadaljnjem besedilu: evidenca rejnih živali) v letu objave javnega razpisa;

4. kmetija ima obtežbo s travojedimi živalmi v obsegu najmanj 0,5 GVŽ travojedih živali/ha trajnega travinja, pri čemer je obtežba ekvivalent količniku GVŽ travojedih živali iz evidence rejnih živali v letu objave javnega razpisa in površini trajnega travinja iz zbirne vloge iz 1. točke tega člena;

5. kmetija je razvrščena v OMD, pri čemer se upoštevajo površine iz zbirne vloge iz 1. točke tega člena;

6. v skladu s tretjim pododstavkom četrtega odstavka 19. člena Uredbe 1305/2013/EU mora kmetija izpolnjevati pogoje za mikropodjetje ali malo podjetje;

7. k vlogi na javni razpis mora priložiti poslovni načrt za obdobje treh let, v katerem prikaže aktivnosti za ohranjanje obsega kmetijske proizvodnje v obdobju izvajanja poslovnega načrta in izpolnjevanje vsaj enega cilja, ki prispeva h gospodarskemu razvoju kmetije, ali vsaj enega cilja, ki prispeva k doseganju horizontalnih ciljev (v nadaljnjem besedilu: poslovni načrt). Poslovni načrt se začne izvajati po izdaji odločbe o pravici do sredstev. Če se cilji nanašajo na naložbe, mora upravičenec v poslovnem načrtu opredeliti višino sredstev za kritje teh ciljev. Poslovni načrt ne sme vsebovati naložbenega razvojnega cilja, če so bila upravičencu za stroške za izpolnitev naložbenega razvojnega cilja že dodeljena sredstva iz naslova ostalih ukrepov PRP 2014–2020. Seznam ciljev, skupaj s sestavinami poslovnega načrta, je določen v Prilogi 3, ki je sestavni del te uredbe.

(2) Podpora v okviru podukrepa se ne odobri upravičencem, katerim so bila odobrena sredstva iz naslova podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020.

(3) Podpora v okviru podukrepa se ne dodeli upravičencu, če so bila njemu ali članu kmetije, katere nosilec je upravičenec, v programskem obdobju 2014–2020 že dodeljena sredstva v okviru tega podukrepa.«.

**4. člen**

V 8. členu se v drugem odstavku v 1. točki prva alineja spremeni tako, da se glasi:

»– vključenost člana kmetije v pokojninsko in invalidsko zavarovanje iz naslova opravljanja kmetijske dejavnosti«.

V drugi alineji se besedilo »kmetijska zemljišča v upravljanju« nadomesti z besedo »PKP«.

V četrti alineji se podpičje nadomesti z vejico.

Za četrto alinejo se doda nova peta alineja, ki se glasi:»– velikost kmetijskega gospodarstva izražena v PKP;«.

V četrtem odstavku se besedilo »9. točke« nadomesti z besedilom »7. točke«.

**5. člen**

9. člen se spremeni tako, da se glasi:

**»9. člen**

**(obveznosti upravičenca)**

Upravičenec, ki mu je bila izdana odločba o pravici do sredstev, mora izpolniti naslednje obveznosti:

1. najpozneje v devetih mesecih od datuma izdaje odločbe o pravici do sredstev mora začeti z izvajanjem poslovnega načrta. Kot začetek izvajanja poslovnega načrta se šteje izvedena aktivnost za izvedbo najmanj enega cilja iz poslovnega načrta;

2. cilje iz poslovnega načrta mora izpolniti najpozneje v roku 36 mesecev po datumu izdaje odločbe o pravici do sredstev;

3. za izpolnjevanje ciljev iz 7. točke 6. člena te uredbe se upoštevajo samo aktivnosti, ki so nastale po datumu izdaje odločbe o pravici do sredstev;

4. od koledarskega leta, ki sledi letu izdaje odločbe o pravici do sredstev, do vložitve zahtevka za izplačilo drugega obroka, ne sme imeti za več kot 10 odstotkov manjši obseg PKP od obsega PKP, ki ga je imel ob zbirni vlogi, oddani v letu objave javnega razpisa, pri čemer obseg PKP ne sme biti manjši od 1,5 ha, razen v primeru višje sile;

5. od koledarskega leta, ki sledi letu izdaje odločbe o pravici do sredstev, do koledarskega leta pred vložitvijo zahtevka za izplačilo drugega obroka mora, razen v primeru višje sile, zagotavljati povprečno letno obtežbo s travojedimi živalmi v obsegu vsaj 0,5 GVŽ/ha trajnega travinja, povprečni letni skupni obseg GVŽ pa ne sme biti manjši od 1,5 GVŽ. Povprečna letna obtežba s travojedimi živalmi in povprečni letni skupni obseg GVŽ se določita v skladu s Prilogo 5, ki je sestavni del te Uredbe;

6. vsako leto izvajanja poslovnega načrta, vključno z letom oddaje zahtevka za izplačilo drugega obroka, mora oddati zbirno vlogo v skladu s predpisi, ki urejajo izvedbo ukrepov kmetijske politike;

7. do izplačila drugega obroka podpore mora izpolnjevati zahteve glede označevanja vira sofinanciranja v skladu s 13. členom Uredbe 808/2014/EU in predpisom, ki ureja označevanje vira sofinanciranja iz Programa razvoja podeželja Republike Slovenije za obdobje 2014–2020;

8. še pet let od dneva izplačila drugega obroka podpore mora:

– hraniti in omogočiti dostop do dokumentacije, ki je podlaga za dodelitev in izplačilo sredstev in

– omogočiti kontrolo na kraju samem agenciji, ministrstvu, revizijskemu organu, izvajalcu vrednotenja, pooblaščenemu s strani MKGP, ter drugim nadzornim organom Evropske unije in Republike Slovenije.«.

**6. člen**

Za 9. členom se doda nov 9.a člen, ki se glasi:

»**9.a. člen**

**(sprememba obveznosti po izdaji odločbe o pravici do sredstev)**

Če upravičenec po izdaji odločbe o pravici do sredstev ne more izpolniti enega od razvojnih ciljev, ki jih je načrtoval v poslovnem načrtu, lahko v skladu s 54. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) na agencijo vloži največ dva obrazložena zahtevka za zamenjavo enega razvojnega cilja z drugim ciljem, ki je v okviru meril za izbor vlog ovrednoten z enakim ali višjim številom točk.«.

**7. člen**

V 10. členu se četrti odstavek črta.

V dosedanjem petem odstavku, ki postane četrti odstavek, se znesek»20.000.000 eurov« nadomesti z zneskom »40.000.000 eurov«, znesek »15.000.000 eurov« nadomesti z zneskom »30.000.000 eurov« in znesek »5.000.000 eurov« nadomesti z zneskom »10.000.000 eurov«.

**8. člen**

V 12. členu se drugi odstavek črta.

V dosedanjem tretjem odstavku, ki postane drugi odstavek, se besedilo »iz prejšnjega odstavka« nadomesti z besedilom »in elektronsko vložitev vloge«.

Dosedanji četrti odstavek, ki postane tretji odstavek se spremeni tako, da se glasi:

»(3) Upravičenec ali njegov pooblaščenec vlogo na javni razpis in spremembe vloge na javni razpis pošilja agenciji po elektronski poti, podpisane s kvalificiranim elektronskim podpisom. Priloge in dokazila predloži kot skenogram.«.

**9. člen**

V 13. členu se v prvem odstavku beseda »presežejo« nadomesti z besedo »dosežejo«.

**10. člen**

V 14. členu se drugi odstavek spremeni tako, da se glasi:

»(2) Upravičenec vloži zahtevek za izplačilo drugega obroka podpore po izvedbi vseh aktivnosti iz poslovnega načrta, vendar ne prej kot dva meseca pred potekom roka za izvedbo poslovnega načrta in najpozneje en mesec po roku za izvedbo poslovnega načrta. Vložitev zahtevka za izplačilo drugega obroka mora biti v skladu s časovnim načrtom iz odločbe o pravici do sredstev.«.

V tretjem odstavku se v prvi alineji za besedo »priložiti« vstavi besedilo »dokazila o začetku izvajanja poslovnega načrta in« in črta besedilo »nepremičnin pred naložbo in po njej«.

Tretja alineja se spremeni tako, da se glasi:

»– v primeru, da poslovni načrt vsebuje tudi naložbe v mehanizacijo, opremo in IKT, priložiti dokazila, iz katerih so razvidni identifikacijski podatki (komercialna oznaka, tip, ID-številka ipd.). Izvirnike listin z identifikacijskimi podatki ter dokazila o nakupu in lastništvu, ki se glasijo na upravičenca, mora upravičenec hraniti na kmetiji in jih predložiti v primeru kontrole na kraju samem;«.

V četrti alineji se črta besedilo »ter v primeru, da se naložba oziroma aktivnost ne izvede na celem GERK-u, priložiti skico GERK-a z označeno lokacijo«.

Četrti odstavek se spremeni, tako da se glasi:

»(4) Zahtevek za izplačilo sredstev se vloži na način iz tretjega odstavka 12. člena te uredbe.«.

**11. člen**

V Prilogi 1 se v naslovu in prvem odstavku črta besedilo »za leto 2017«.

**12. člen**

Priloga 2 se nadomesti z novo Prilogo 2, ki je kot Priloga 1 sestavni del te uredbe.

**13. člen**

V Prilogi 3 se v poglavju Obvezne sestavine poslovnega načrta številka »9« nadomesti s številko »7«.

V 1. točki se pod 1.5. spremeni tako, da se glasi:

»1.5 Povečanje PKP za najmanj 5 odstotkov glede na stanje iz zbirne vloge, oddane v letu objave javnega razpisa.«.

Pod 1.6 se spremeni tako, da se glasi:

»1.6 Povečanje števila GVŽ za najmanj 5 odstotkov glede na stanje iz evidence rejnih živali v letu objave javnega razpisa. V primeru, ko upravičenec načrtuje povečanje proizvodnih kapacitet v živinoreji, mora zagotoviti ustrezno povečanje obsega površin oziroma zagotoviti odkup presežnih količin živinskih gnojil, kar mu omogoča, da ne preseže letne količine dušika iz živinskih gnojil na ravni kmetije v količini 170 kg N/ha.«.

Pod 1.16 se spremeni tako, da se glasi:

»1.16 Vzdrževanje objektov oziroma nakup opreme namenjene pridelavi medu in ostalih čebeljih proizvodov ter vzreji čebeljih matic.«.

V 2. točki se pod 2.11 za besedo »rastlinjaka« doda besedilo »(v obsegu najmanj 25 m2)«.

**14. člen**

Za Prilogo 4 se doda nova Priloga 5, ki je kot Priloga 2 sestavni del te uredbe:

PREHODNE IN KONČNA DOLOČBA

**15. člen**

**(končanje postopkov)**

Vloge in zahtevki za izplačilo sredstev, vloženi na podlagi javnega razpisa, objavljenega na podlagi Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, št. 47/17), se obravnavajo v skladu z Uredbo o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, št. 47/17).

**16. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-181/2019

Ljubljana, dne … 2019

EVA 2019-2330-0078

Vlada Republike Slovenije

Marjan Šarec

predsednik

**Priloga 1**

**»Priloga 2: Katalog kršitev in sankcij**

(1) Upravičenec, ki iz neutemeljenega razloga ne omogoči kontrole na kraju samem oziroma ne hrani ali ne omogoči dostopa do dokumentacije v skladu z 8. točko 9. člena te uredbe, mora v proračun Republike Slovenije vrniti vsa že izplačana sredstva skupaj z zakonitimi zamudnimi obrestmi v skladu z zakonom, ki ureja kmetijstvo. Drugi obrok podpore se mu ne izplača, če mu še ni bil izplačan.

(2) Če upravičenec krši določbo 2. točke 9. člena te uredbe in v zahtevanem roku ne izpolni ciljev iz poslovnega načrta, mora v proračun Republike Slovenije vrniti vsa že izplačana sredstva skupaj z zakonitimi zamudnimi obrestmi v skladu z zakonom, ki ureja kmetijstvo, drugi obrok podpore pa se mu ne izplača.

(3) Če upravičenec ne začne z izvajanjem poslovnega načrta v skladu s 1. točko 9. člena te uredbe, se mu drugi obrok podpore ne izplača.

(4) Upravičenec, ki ne oddaja zbirne vloge, kot to določa 6. točka 9. člena te uredbe, mora v proračun Republike Slovenije vrniti vsa že izplačana sredstva skupaj z zakonitimi zamudnimi obrestmi v skladu z zakonom, ki ureja kmetijstvo, drugi obrok podpore pa se mu ne izplača.

(5) Če upravičenec krši določbo 4. točke 9. člena te uredbe in ima za več kot 10 odstotkov manjši obseg PKP, od obsega PKP, ki ga je imel ob zbirni vlogi, oddani v letu objave javnega razpisa, pri čemer pa njegov obseg PKP ni manjši od 1,5 ha PKP, se mu drugi obrok podpore ne izplača.

(6) Če upravičenec krši določbo 5. točke 9. člena te uredbe in ne zagotavlja povprečne letne obtežbe s travojedimi živalmi v obsegu vsaj 0,5 GVŽ/ha trajnega travinja, se mu drugi obrok podpore ne izplača.

(7) Če upravičenec krši določbo 4. ali 5. točke 9. člena te uredbe in zmanjša povprečni letni obseg staleža rejnih živali oziroma obseg PKP tako, da ne zadošča več vstopnemu pogoju 1,5 GVŽ oziroma 1,5 ha PKP, mora v proračun Republike Slovenije vrniti vsa že izplačana sredstva skupaj z zakonitimi zamudnimi obrestmi, kot to določa zakon, ki ureja kmetijstvo, drugi obrok podpore pa se mu ne izplača.«

**Priloga 2**

**»Priloga 5: Postopek izračuna povprečnega letnega skupnega obsega GVŽ in povprečne letne obtežbe s travojedimi živalmi.**

**A. Postopek izračuna povprečnega letnega skupnega obsega GVŽ**

(1) Povprečni letni skupni obseg GVŽ se za posamezno koledarsko leto določi po naslednji enačbi:

A = B + C + D, pri čemer je:

– A: povprečni letni skupni obseg GVŽ

– B: povprečni letni obseg GVŽ govedi;

– C: obseg GVŽ drugih živali, ki se ne redijo v turnusih;

– D: obseg GVŽ drugih živali, ki se redijo v turnusih.

(2) Pri povprečnem letnem obsegu GVŽ govedi iz prejšnjega odstavka se upošteva povprečno število posameznih kategorij govedi, ki se uporablja pri izračunu letnega vnosa dušika iz živinskih gnojil v skladu z uredbo, ki za posamezno leto ureja izvedbo ukrepov kmetijske politike ter ustreznih koeficientov GVŽ po kategorijah rejnih živali iz predpisa, ki ureja evidenco imetnikov rejnih živali in evidenco rejnih živali. Povprečni letni obseg GVŽ govedi se določi po naslednji enačbi:

B = (B1+B2+B3+B4+B5)/5, pri čemer je:

– B: povprečni letni skupni obseg GVŽ govedi,

– B1: obseg GVŽ goveda po stanju na 1.2.,

– B2: obseg GVŽ goveda po stanju na prvi naključni datum,

– B3: obseg GVŽ goveda po stanju na drugi naključni datum,

– B4: obseg GVŽ goveda po stanju na tretji naključni datum,

– B5: obseg GVŽ goveda po stanju na četrti naključni datum.

(3) Obseg GVŽ drugih živali, ki se ne redijo v turnusih iz prvega odstavka tega poglavja je seštevek zmnožkov števila drugih živali po posameznih kategorijah iz evidence rejnih živali ter ustreznih koeficientov GVŽ po vrstah in kategorijah rejnih živali iz predpisa, ki ureja evidenco imetnikov rejnih živali in evidenco rejnih živali.

(4) Obseg GVŽ drugih živali, ki se redijo v turnusih iz prvega odstavka tega poglavja se izračuna na naslednji način:

A = B x C x D / 365, pri čemer je:

– A: Obseg GVŽ drugih živali, ki se redijo v turnusu,

– B: povprečno število živali v turnusu,

– C: skupno število dni vseh turnusov,

– D: koeficient GVŽ po vrstah in kategorijah rejnih živali iz predpisa, ki ureja evidenco imetnikov rejnih živali in evidenco rejnih živali.

**B. Postopek izračuna povprečne letne obtežbe s travojedimi živalmi**

(1) Povprečna letna obtežba s travojedimi živalmi se za posamezno koledarsko leto določi po naslednji enačbi:

A = B/C, pri čemer je :

– A: povprečna letna obtežba s travojedimi živalmi,

– B: povprečni letni skupni obseg GVŽ travojedih živali,

– C: površina trajnega travinja.

(2) Povprečni letni skupni obseg GVŽ travojedih živali se določi po naslednji enačbi:

A = B + C pri čemer je:

– A: povprečni letni obseg GVŽ travojedih živali,

– B: povprečni letni obseg GVŽ govedi, ki se določi v skladu z drugim odstavkom prejšnjega poglavja,

– C: obseg GVŽ drugih travojedih živali.

(3) Obseg GVŽ drugih travojedih živali iz prejšnjega odstavka je seštevek zmnožkov števila drugih travojedih živali po posameznih kategorijah iz evidence rejnih živali ter ustreznih koeficientov GVŽ po vrstah in kategorijah rejnih živali iz predpisa, ki ureja evidenco imetnikov rejnih živali in evidenco rejnih živali.«.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravna podlaga za Uredbo o spremembah in dopolnitvah Uredbe o izvajanju ukrepa podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 je 19. člen Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (v nadaljnjem besedilu: Uredba 1305/2013/EU), 10. in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR; 26/14, 32/15, 27/17 in 22/18) in Program razvoja podeželja Republike Slovenije za obdobje 2014–2020.

Program razvoja podeželja je skupni programski dokument posamezne države članice Evropske unije in Evropske Komisije ter je programska podlaga za črpanje finančnih sredstev iz Evropskega kmetijskega sklada za razvoj podeželja (EKSRP).

1. Rok za izdajo uredbe, določen z zakonom

Zakon o kmetijstvu sicer ne predpisuje roka za izdajo te uredbe, je pa pomembno, da bo predpis sprejet in uveljavljen čim prej, saj je pomembno, da bodo odločbe za vloge, prispele na javni razpis, izdane v roku, ki ga določa evropska zakonodaja, poleg tega je pomembno tudi, da razpoložljiva sredstva čim prej dosežejo svoj namen.

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

Predlog Uredbe o spremembah in dopolnitvah Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 je pripravljen zaradi spremembe pogojev za upravičenost do podpore iz podukrepa 6.3. Glede na to, da je namen podukrepa 6.3 ohranjanje in razvoj majhnih kmetij, da smo na podlagi izdelanih analiz tudi za majhne kmetije zaznali potrebe po podpori iz naslova ukrepov skupne kmetijske politike in da se je pokazala možnost dodatnih sredstev, smo ob zadnji prerazporeditvi sredstev odločili, da damo priložnost za razvoj tudi kmetijam, ki so za slovenske razmere dejansko majhne. S spremembo spuščamo spodnje pragove primerljivih kmetijskih površin (PKP) in GVŽ, poleg tega pa spuščamo tudi pogoj obtežbe s travojedimi živalmi na 0,5 GVŽ/ha trajnega travinja, saj se je glede na izkušnje iz prvega javnega razpisa izkazalo, da je prvotno postavljena obtežba s travojedimi živalmi postavljena previsoko; v tej ciljni skupini so namreč prisotne ekstenzivne kmetije na težjih pridelovalnih območjih. S spremenjenimi pogoji bomo na javnem razpisu, ki bo objavljen predvidoma konec leta 2019, omogočili kandidirati preko 7.000 živinorejskim kmetijam v območju z omejenimi dejavniki (OMD), ki obdelujejo preko 31.000 kmetijskih zemljišč v upravljanju (KZU). Te kmetije so zelo pomembne z vidika pridelave hrane, z vidika preprečevanja zaraščanja, ohranjanja biotske raznovrstnosti, z vidika ohranjanja delovnih mest na kmetijah ter s tem uravnoteženega družbeno-ekonomskega razvoja na podeželju in so kmetije za katere smo na podlagi analiz ugotovili, da imajo potencial za razvoj. Na ministrstvu smo mnenja, da je za razvoj kmetij in strukturne spremembe bolj kot velikost kmetije pomembna vizija kmetije, entuziazem članov kmetijskega gospodarstva in vsebina poslovnega načrta.

Poleg spremembe pogojev upravičenosti z novelo zvišujemo razpoložljiva sredstva. Z namenom poenostavitve izvedbe podukrepa spreminjamo vsebino dveh meril za ocenjevanje vlog in vsebino, ki ureja dokazovanje izpolnjevanja obveznosti upravičencev, pri čemer smo zmanjšali količino dokazil, ki jih je potrebno pošiljati na agencijo ob zahtevku za izplačilo sredstev. Na podlagi revizijskega priporočila smo z novelo bolj natančno definirali pogoje upravičenosti in obveznosti upravičencev, precizirali pa smo tudi način preverjanja obveznosti upravičencev, temu smo prilagodili tudi vsebino kataloga kršitev in sankcij. V noveli urejamo tudi pravila glede spremembe obveznosti po izdaji odločbe o pravici do sredstev, nekaj pa je tudi redakcijskih popravkov.